श्रीनगर। जम्‍मू कश्‍मीर के अनंतनाग में पत्‍थरबाजी की चपेट में आने की वजह से कम से कम सात पर्यटकों के घायल होने की खबरें हैं। सोमवार देर रात दक्षिण कश्‍मीर में बड़े पैमाने पर विरोध प्रदर्शन जारी थे। इन प्रदर्शनों के दौरान ही पर्यटकों से भरे वाहनों पर भी पत्‍थर फेंके जाने की खबरें हैं। बताया जा रहा है कि यह घटना उस समय हुई जब पहलगाम जाने वाली गाड़‍ियां अश्‍मुकाम के पास से गुजर रही थीं। पहलगाम दक्षिण कश्‍मीर का ही एक मशहूर और खूबसूरत पर्यटन स्‍थल है।